ખરેખર, અાપણાં શાસ્ત્રો, અાગમો, નિગમો, વેદ, પુરાણ, ઉપપુરાણ, સંહિતા ખૂબ સન્માનપાત્ર તથા પુષ્કળ જ્ઞાનથી સમૃદ્ધ છે. તેમાં જે કાંઈ છે તેની બહાર જગતની કોઈ જ વસ્તુ નથી. તેથી એમ કહી શકાય કે જગતના તમામ ધર્મોનો નિચોડ અાપણાં શાસ્ત્રો, અગમ, નિગમ, વેદ, પુરાણ, ઉપપુરાણ, સંહિતા વગેરેમાં જ છે. અાપણાં શાસ્ત્રોમાં શ્રાદ્ધ વિશે બહુ લખાયું નથી છતાં એટલું બધું લખાયું છે કે તે ઓળંગતા અાપણને સાત સમુદ્ર પાર કર્યાનો થાક લાગે. શ્રાદ્ધ એટલે જે તે વ્યક્તિ પાછળ કરાતી ધર્મયુક્ત ક્રિયા.